Avertizare RO-ALERT după bilanțul de astăzi: "În București nivelul de răspândire este ridicat!".
Autoritățile au trimis un mesaj de avertizare pentru bucureșteni prin intermediul sistemului RO-ALERT. "Nivelul de răspândire a noului coronavirus este ridicat în București". Capitala a raportat astăzi 579 de cazuri noi, iar coeficientul infectărilor raportate la 1.000 de locuitori depășește 2,2.
Autoritățile au transis o alertă prin sistemul RO-ALERT în București pentru a reaminti că e nevoie de respectarea măsurilor de protecție deoarece numărul de cazuri de COVID-19 înregistrat este unul ridicat. Atenție! În municipiul București nivelul de răspândire a noului coronavirus(SARS COV-2) este unul ridicat, peste 2 la o mie de locuitori. RESPECTAȚI măsurile sanitare pentru a nu vă pune viața în pericol, a dvs. sau a celor din jur. Purtați corect MASCA, acoperind nasul și gura. Păstrați DISTANȚA și evitați aglomerațiile. Mențineți IGIENA MÂINILOR, evitați contactul cu suprafețele comune și DEZINFECTAȚI-VĂ după fiecare atingere a unui obiect posibil contaminat. Încurajați-i pe cei din apropierea dvs. să respecte cu strictețe regulile. DSU-IGSU.